Fiċ-Ċentru Sir M.A. Refalo fir-Rabat Għawdex twaħħlu avviżi ġodda dwar l-istipendji tal-istudenti li qed jagħmlu r-reviżjoni għall-eżamijiet tal-livell ordinarju. L-avviż, datat 2 ta' Ottubru u ffirmat mill-Kap tal-Iskola, issa qed javża lilll-istudenti li qed isegwu l-kors ta' reviżjoni, li se jibqgħu jirċievu l-istipendju. Jgħid ukoll li minħabba interpretazzjoni żbaljata, l-ordni preċedenti ġiet revokata. Il-Kap tal-Iskola appella biex dawk li għadhom ma applikawx għall-istipendju, jagħmlu dan mill-aktar fis possibbli. L-avviż ħareġ wara li lbieraħ fl-istess ċentru twaħħal avviż iffirmat ukoll mill-Kap, li kien jgħid li dawk l-istudenti li qed jagħmlu l-kors ta' reviżjoni mhux se jingħataw stipendju, u li għandhom jitkellmu mal-ġenituri tagħhom biex jaraw jekk humiex intitolati għal xi forma ta' għajnuna soċjali mill-Gvern. Dan kien riżultat ta' ċirkulari li ntbagħtet mid-Dipartiment tal-Edukazzjoni lill-Kapijiet tal-Iskejjel konċernati. Fuq in- noticeboards u kolonni madwar l-iskola, twaħħlet ukoll l-istqarrija li ħareġ ilbieraħ il-Ministeru tal-Edukazzjoni, kif ukoll avviż biex kull min għandu mistoqsijiet dwar il-kwistjoni, iċempel fuq il-freephone 1571 jew jibgħat imejl fuq education@gov.mt. Sadanittant, il-Ministeru tal-Edukazzjoni għadu għaddej b'investigazzjoni biex jiġi stabbilit x'wassal biex ħarġet din iċ-ċirkolari. .td_uid_3_5ee4e9d3a48c5_rand.td-a-rec-img{text-align:left}.td_uid_3_5ee4e9d3a48c5_rand.td-a-rec-img img{margin:0 auto 0 0} #td_uid_4_5ee4e9d3a4d14 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/DSC03628-80x60.jpg) 0 0 no-repeat}#td_uid_4_5ee4e9d3a4d14 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/1370253_4749715079813_1397999319_n-80x60.jpg) 0 0 no-repeat} 1 minn 2